Diari Oficial de la Generalitat Valenciana


Sumari del DOGV 5255, del 10-05-2006 (2006/5252)

RESOLUCIÓ de 28 d'abril de 2006, de la directora general del Servici Valencià d'Ocupació i Formació, per la qual es publiquen les línies pressupostàries i es determinen els crèdits màxims que han de finançar les subvencions destinades a la realització d'accions d'orientació professional per a l'ocupació i assistència a l'autoocupació (accions OPEA), així com les retribucions màximes per al personal a contractar per a l'execució de les accions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5255

Data del DOGV
:   10-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5252


Data del document
:   28-04-2006

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * orientació professional
    * professió independent
    * ajuda pública
    * creació d'ocupació
    * suport econòmic
    * ajuda a l'ocupació
    * societat sense fins de lucre

RESOLUCIÓ de 28 d'abril de 2006, de la directora general del Servici Valencià d'Ocupació i Formació, per la qual es publiquen les línies pressupostàries i es determinen els crèdits màxims que han de finançar les subvencions destinades a la realització d'accions d'orientació professional per a l'ocupació i assistència a l'autoocupació (accions OPEA), així com les retribucions màximes per al personal a contractar per a l'execució de les accions. [2006/X5252]  
Amb data de 3 de gener de 2006 va ser publicada en el Diari Oficial de la Generalitat Valenciana l'Ordre de 29 de desembre de 2005, de la Conselleria d'Economia, Hisenda i Ocupació, per la qual es regulen i convoquen per a l'exercici 2006 subvencions destinades a finançar accions d'orientació professional per a l'ocupació i assistència a l'autoocupació (accions OPEA).  
Després de la publicació de la Llei 15/2005, de 26 de desembre de 2005 (DOGV de 30 de desembre de 2005) de Pressupostos de la Generalitat Valenciana per a l'exercici 2006, i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen les línies pressupostàries i els imports dels crèdits màxims destinats a finançar les subvencions previstes en l'Ordre de 29 de desembre de 2005.  
En virtut d'això, i d'acord amb el que estableix la disposició addicional segona de l'Ordre de 29 de desembre de 2005, de la Conselleria d'Economia, Hisenda i Ocupació, resolc:  
Primer  
Per a l'exercici 2006, i de conformitat amb el que estableix la Llei 15/2005 de 26 de desembre de 2005, de Pressupostos de la Generalitat Valenciana per a l'exercici 2006, les ajudes previstes per l'Ordre de 29 de desembre de 2005, de la Conselleria d'Economia, Hisenda i Ocupació, per la qual es regulen i convoquen per a l'exercici 2006 subvencions destinades a finançar accions d'orientació professional per a l'ocupació i assistència a l'autoocupació (accions OPEA), es finançaran a càrrec del capítol IV de l'estat de despeses del pressupost del SERVEF per al 2006, subprograma pressupostari 322.54, .Inserció Laboral., la línia T2947000 .Orientació professional per a l'ocupació PAVACE., amb un import màxim de 6.984.297 euros, i la línia T5637000 .Assistència autoocupació PAVACE., amb un import màxim de 375.000 euros.  
Segon  
Les quanties màximes amb què la Generalitat Valenciana subvencionarà les retribucions salarials totals, a excepció de les indemnitzacions per acabament de contracte, i la cotització empresarial a la Seguretat Social per tots els conceptes del personal necessari per a l'execució de les accions per a l'any 2006, seran les següents:  
a) Per als tècnics, les establides en la respectiva normativa d'aplicació per a cada categoria, nivell o grup professional, fins a 29.321,50 euros per any.  
b) Per al personal de suport, les retribucions establides en la respectiva normativa d'aplicació per a cada categoria, nivell o grup professional, fins a 20.525,05 euros per any.  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 novembre, de Règim Jurídic de les Administracions Públiques i el Procediment Administratiu Comú. Tot això, sense perjuí que es puga interposar qualsevol altre recurs dels previstos en la legislació vigent.  
En el cas que les entitats interessades foren administracions públiques, podran interposar un recurs contenciós administratiu davant el mateix òrgan jurisdiccional, de conformitat amb el que estableixen els articles 44 i 46.4 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a partir de l'endemà de la notificació, llevat que hi haguera hagut el requeriment a què fa referència l'article 44 de la mencionada Llei; en aquest cas l'esmentat termini comptarà des de l'endemà del dia en què es reba la comunicació de l'acord exprés o s'entenga presumptament rebutjat.  
València, 28 d'abril de 2006.. La secretària autonòmica d'Ocupació, directora general del Servef: Ana Encabo Balbín.